《二月廿四日归海藏楼花已半残 其一》
清代·郑孝胥

残花能待我，于意良甚厚。吾犹及此花，于义或无负。

人生不相及，馀恨常八九。至哀来无端，颠倒终何有。

年年人渐亡，自顾亦已叟。惟当屏文字，纵论且举酒。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。